cyanic-selkie/wikianc huggingface dataset:
Streptococcus pyogenes
Hoito
Yleisin hoitokeino on penisilliini, jolle S. pyogenes on vielä herkkä. Muita vaihtoehtoja ovat ensimmäisen polven kefalosporiinit ja klindamysiini. Joissakin infektioissa, kuten ruusussa, hoito aloitetaan suonensisäisellä antibiootilla. Tehokkaimmat keinot torjua A-streptokokin aiheuttamia infektioita ovat hyvä käsihygienia ja haavojen pitäminen puhtaana. Vakavissa infektioissa kuolioon mennyttä kudosta voidaan joutua poistamaan kirurgisesti. Tällainen tila voi edetä hyvin nopeasti ja niihin liittyy hoidosta huolimatta merkittävän suuri kuolleisuus.
Lapsilla vakava A-streptokokki -infektio syntyy hyvin usein superinfektiona vesirokon tai influenssan yhteydessä. Siksi lasten rokottaminen näitä tauteja vastaan pienentää suoraan vakavan streptokokki-infektion riskiä.
O’Shea Jackson Jr.
O’Shea Jackson Jr. (s. 24. helmikuuta 1991 Los Angeles) on yhdysvaltalainen näyttelijä.
Toots Hibbert
Frederick Nathaniel ”Toots” Hibbert (8. joulukuuta 1942 May Pen – 11. syyskuuta 2020 Kingston) oli jamaikalainen reggae-artisti, joka tunnettiin Toots and the Maytals -yhtyeen johtohahmona. Vuonna 1961 uransa aloittanut Hibbert oli yksi alansa pioneereista, jonka kappaleen Do the Reggay katsotaan antaneen nimen koko musiikkityylille.
O’Shea Jackson Jr.
Ennen näyttelijänuraansa Jackson teki rap-musiikkia taiteilijanimellä OMG. Hän valmistui Etelä-Kalifornian yliopistosta, missä hän opiskeli käsikirjoittamista. Hän aloitti näyttelijänuransa näyttelemällä isäänsä Ice Cubea vuoden 2015 elämäkertaelokuvassa Straight Outta Compton.
Toots Hibbert
Hibbert kuoli koronavirukseen liittyviin komplikaatioihin 77-vuotiaana syyskuussa 2020.
Mestarien liigan kausi 1999–2000
Mestarien liigan kausi 1999–2000 oli Mestarien liigan kahdeksas kausi ja Euroopassa pelattavan jalkapallocupin 45. kausi. Loppuottelu pelattiin Pariisiissa 24. toukokuuta 2000. Espanjalainen Real Madrid voitti loppuottelussa toisen espanjalaisseuran Valencian 3–0. Loppuottelun maalintekijät olivat Fernando Morientes, Steve McManaman ja Raúl. Voitto oli Real Madridin kahdeksas Euroopan mestareiden cupin tai liigan voitto. Välierissä Valencia voitti kolmannen espanjalaisseuran FC Barcelonan yhteismaalein 5–3 ja Real Madrid saksalaisen Bayern Münchenin yhteismaalein 3–2.
Kauden parhaat maalintekijät olivat kymmenen maalia tehneet Real Madridin Raúl, FC Porton Jardel ja FC Barcelonan Rivaldo.
FC Barcelona teki kauden aikana 45 maalia, mikä säilyi yhden kauden maaliennätyksenä kauteen 2017–2018 saakka kunnes Liverpool teki vielä enemmän maaleja (tosin ottelumäärät eri kausina ovat vaihdelleet).
666 Desdemona
666 Desdemona on Marsin ja Jupiterin välillä asteroidien päävyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi August Kopff Heidelbergissä 23. heinäkuuta 1908. Kohteen kiertoaika on 4,18 vuotta ja läpimitta 27,04 kilometriä. Pikkuplaneetan radan eksentrisyys on noin 0,237 ja inklinaatio 7,580°. Pikkuplaneetta sai nimensä William Shakespearen Othello-näytelmän Desdemona-nimisen hahmon mukaan. Ennen nimeämistään asteroidi tunnettiin tunnuksella 1908 DM. Tätä pikkuplaneettaa ei tule sekoittaa Uranuksen kuuhun nimeltä Desdemona.
pienoiskuva|300px|tyhjä||Desdemonan rata (sinisellä) verrattuna Jupiterin ja Kiviplaneettojen ratoihin (harmaalla ja valkoisella).
2M1207b
2M1207b on eksoplaneetta, joka kiertää ruskeaa kääpiötä nimeltä 2M1207 Kentaurin tähdistössä noin 170 valovuoden päässä Maasta. Se on ensimmäinen suoraan kuvattu eksoplaneetta, ja sen asemasta planeettana on melkoinen varmuus. Planeetan on arvioitu olevan noin viiden miljoonan vuoden ikäinen. Se on huomattavasti suurempi jättiläinen kuin oman aurinkokuntamme suurin planeetta Jupiter.
Namtar
Namtar oli Mesopotamian mytologiassa ruton ja kohtalon jumala. Namtar on manalan jumalatar Ereškigalin ja tuulen jumala Enlilin poika. .
Kun ihmisten kaupungit kasvoivat, niiden melu alkoi häiritä jumalia. Silloin Enlil lähetti Namtarin maan päälle. Ruttojumala kuitenkin häkeltyi hänelle osoitetuista uhrilahjoista eikä uskaltautunut ihmisten eteen.
Namtarin nimi merkitsee sumeriksi "se joka on leikattu pois" ja sumerien ajattelussa se tarkoittaa kohtalon henkilöitymää. Namtar nähtiin Ereškigalin sanansaattajana, joka tuo kuoleman kuolevaisille.
Hösmärinpuiston koulu
Hösmärinpuiston koulu on pienten lasten koulu Espoon keskuksen alueella. Koulurakennus valmistui syksyksi 2005. Rakennuksessa toimii päiväkoti, esikoulu sekä peruskoulun vuosiluokat 1-2. Koulun rehtorina toimii Marjut Tenkanen ja päiväkodin johtajana Hanna Marquis. Hösmärinpuiston koulussa korostetaan koulun ja päiväkodin tiivistä yhteistyötä.
Hösmärinpuiston koulu on puurakenteinen koulurakennus, joka on saanut kansainvälistä huomiota. Se on valikoitunut OECD-maiden arkkitehtuuriltaan 50 parhaan koulurakennuksen joukkoon. Rakennuksen on suunnitellut arkkitehti Yrjö Suonto.
Tarokon kansallispuisto
Tarokon kansallispuisto on Taiwanin eli Kiinan tasavallan Taiwanin saaren itäosassa sijaitseva kansallispuisto. Kansallispuisto käsittää yli 92 000 hehtaaria enimmäkseen vuoristoista aluetta, josta yli puolet on yli 2 000 metrin korkeudella. Tarokon rotko on Liwujoen kallioon kuluttama hyvin kapea ja jyrkkäseinäinen rotko. Kansallispuistossa tavataan useita kasvi- ja eläinlajeja. Puisto on perustettu vuonna 1986.
Maantiede
thumb|vasen|Vuoristomaisemaa. thumb|vasen|Tarokon rotko. Tarokon kansallispuisto sijaitsee Taiwanin eli Kiinan tasavallan pääsaari Taiwanin itäosassa ja se käsittää alueita saaren keskiosan poikki kulkevasta vuorijonosta. Kansallispuisto käsittää osia Hualienin, Taichungin ja Nantoun piirikunnista. Kansallispuiston pinta-ala on 92 000 hehtaaria. Korkeuserot puiston alueella ovat huomattavat. Puiston matalin kohta on 60 metriä merenpinnasta ja Nanhuvuoren huipulla korkeutta on 3 742 metriä. Yli puolet kansallispuistosta on yli 2 000 metrin korkeudella.
Tarokon rotko on muodostunut Liwujoen vesien aiheuttaman eroosion myötä. Joen kuluttaessa kalkkikivikerrostumia sen alta paljastui lopulta paljon kovempaa marmoria, joka puolestaan johti kapean ja hyvin jyrkkäseinäisen joen muodostumiseen.
Sää
Vuoden keskimääräinen lämpötila Tarokon kansallispuistossa on 23,7°C. Lämpötilaan vaikuttaa etenkin korkeuserot. Yli 1 000 metrin korkeudessa keskilämpötila on 17,5°C, yli 2 000 metrin korkeudessa 12,7°C ja yli 3 000 metrin korkeudessa vain 7,7°C. Tammikuisin ja helmikuisin lämpötila saattaa pudota myös pakkasen puolelle. Keskimääräinen vuotuinen sadanta on 2 000 mm. Kesäkuun ja marraskuun välillä sateita tuovat taifuunit. Monsuunikausi kestää puolestaan joulukuusta helmikuuhun. Taifuunit aiheuttavat ajoittain maanvyörymiä.
Luonto
Kansallispuiston alueella tavattuja lintulajeja on 152. Niistä 14 tavataan vain Taiwanilla. Lintulajeihin lukeutuvat esimerkiksi taiwaninfasaani, taiwaninloistoharakka ja teräskukastaja. Eri sammakkoeläimiä on 15 lajia, matelijoita 35, makean veden kaloja 21 lajia ja perhosia 302. Suuria nisäkäslajeja puistossa on kaikkiaan 46 ja niihin lukeutuvat kauluskarhun paikallinen alalaji (U. t. formosanus), taiwaninmakaki, taiwaninserovi, villisian alalaji (S. s. taivanus) ja sambahirven alalaji (C. u. swinboei). Puistossa on tiettävästi myös jättisalamantereita. Taiwanin jättisalamanterit ovat mahdollisesti ihmisen mukana alueelle tuotuja kiinanjättisalamentereita.
Kansallispuiston kasvisto vaihtelee korkeuden mukaan. Eri kasvilajeja on yli 2 093 ja niistä 132 on määritelty uhanalaisiksi. Kasvilajeihin lukeutuvat esimerkiksi tammet, männyt, hemlokit, kuuset, katajat ja bambut.
Historia
thumb|Chang Chunin pyhättö kansallispuistossa. Nykyisen kansallispuiston aluetta on asutettu jo esihistoriallisilta ajoilta lähtien. Paikallisia alkuperäisasukkaita ovat tarokot, jotka ovat puolestaan aikanaan yksi atayalien alaryhmistä. Tarokojen siirryttyä nykyisille alueilleen esimerkiksi heidän kielensä eriytyi muista atayaleista ja heidät tunnustettiin virallisesti yhdeksi Taiwanin alkuperäiskansoista vuonna 2004. Etenkin vuoden 1945 jälkeen alueelle asettui myös han-kiinalaisia siirtolaisia. Itse nykyinen kansallispuisto perustettiin 26. marraskuuta 1986.
Ari Koponen
Ari Koponen (s. 5. toukokuuta 1982 Vantaa) on suomalainen poliitikko, joka valittiin kansanedustajaksi ensimmäisen kerran perussuomalaisten listalta vuonna 2019 Uudenmaan vaalipiiristä. Hänet tunnetaan avustustoiminnastaan myös nimellä Brother Christmas, joka kerää lahjoituksia erityisesti sosiaalisessa mediassa ja jakaa niitä edelleen avustuksina apua pyytäville. Hyväntekeväisyystoimintaa varten Koponen on perustanut Brother Christmas ry -nimisen yhdistyksen, jonka hallituksen puheenjohtajana hän on toiminut.
Avustustoiminta
Tuusulalainen Ari Koponen aloitti hyväntekeväisyystoimintansa joulupukin partaa, pipoa ja ruutupaitaa käyttävän Brother Christmas -hahmonsa kautta lokakuussa 2015. Hän ei halunnut esiintyä omilla kasvoillaan, jotta auttaminen ei yksilöityisi ja jotta hän voisi rakentaa hahmon ympärille brändin.
Aluksi Brother Christmas -yhdistys keräsi rahaa rintamerkkien ja rannekkeiden myynnillä. Yhdistys sai rahankeräysluvan heinäkuussa 2017.
Brother Christmas on kerännyt lahjoituksia yksityisiltä ja yrityksiltä. Brother Christmas on auttanut esimerkiksi veteraaneja, vanhuksia, vähäosaisia lapsiperheitä, maahanmuuttajia ja kodittomia. Brother Christmasin toimintaan on kuulunut muun muassa ruoan jakaminen leipäjonossa, risteilypakettien jakaminen vähävaraisille perheille, vähävaraisten perheiden viemistä Linnanmäelle sekä puhuminen kouluissa. Vuonna 2017 Brother Christmas keräsi rahaa kuolemansairaiden lasten toiveiden toteuttamiseen.
Koponen on raportoinut hyväntekeväisyystempauksistaan ja niiden tuloksista Facebookin kautta. Helmikuuhun 2018 mennessä Brother Christmas oli kerännyt hyväntekeväisyyteen lähes miljoona euroa. Yhdistyksen mukaan se auttoi vuonna 2017 yhteensä 7 000 henkilöä.
Koponen oli itsenäisyyspäivän vastaanotolla kutsuvieraana vuonna 2016 eli jo ennen kansanedustajaksi nousemista. Hänet on palkittu Suomen sotaveteraaniliiton ansiomitalilla ja valittu vuoden vapaaehtoiseksi.
Poliittinen toiminta
Koponen oli perussuomalaisten ehdokkaana vuoden 2019 eduskuntavaaleissa. Hän sai 5 383 ääntä ja tuli valituksi eduskuntaan.
Vuoden 2023 eduskuntavaaleissa Koponen sai 3 021 ääntä ja hänet valittiin toiselle kaudelle.
Helsingin Sanomien väärinkäytössyytökset
Helsingin Sanomat julkaisi helmikuussa 2018 jutun, jossa Brother Christmasin rahankeräystoimintaan väitettiin liittyvän epäselvyyksiä ja väärinkäytöksiä. Itä-Uudenmaan poliisi tiedotti huhtikuussa 2018 alkavansa selvittää rahankeräykseen mahdollisesti liittyviä väärinkäytöksiä.
Poliisi sai tammikuussa 2019 valmiiksi Brother Christmas ry:n toimintaan liittyvän esitutkinnan, ja juttu siirtyi syyttäjälle. Poliisi epäili Brother Christmasia kolmesta rahankeräysrikoksesta ja törkeästä kirjanpitorikoksesta. Poliisi epäili yhdistyksen muun muassa keränneen rahaa ilman asianmukaista rahankeräyslupaa sekä kertoneen yleisölle keräysvarojen käytöstä epäselvästi. Lisäksi monesta maksusta puuttui poliisin mukaan tosite. Siitä ei poliisin mukaan kuitenkaan ole viitteitä, että varoja olisi käytetty muuhun kuin yhdistyksen toimintaan. Koponen kiisti kaikki väitteet väärinkäytöksistä.
Rasismi- ja seksismikohu
Helmikuussa 2018 Suomen lehdistössä julkaistiin useita juttuja, joissa kerrottiin Brother Christmasin rasistisista ja seksistisistä viesteistä. Koponen oli sanonut muun muassa tummaihoisista ihmisistä seuraavaa: ”Kyl täs sisäinen easismi (= rasismi) herää ku noi vitun neekerit ei tee mitää noille skideilleen. Saatana mitä käytöstä”. Hän oli myös kutsunut toimittaja-juontaja Sanna Kiiskeä ”huoraksi” ja käyttänyt CP-vammaisia halventavaa haukkumasanaa ”separi”. Brother Christmas oli todennut Facebook-viestissä, että rahaa on tarkoitus kerätä itselle, eikä ”millekään separeille”.
Mestarien liigan kausi 2001–2002
Mestarien liigan kausi 2001–2002 oli Mestarien liigan kymmenes kausi ja Euroopassa pelattavan jalkapallocupin 47. kausi. Loppuottelu pelattiin Glasgow'ssa 15. toukokuuta 2002. Espanjalainen Real Madrid voitti loppuottelussa saksalaisen Bayer Leverkusenin 2–1. Loppuottelussa Real Madridin maalintekijät olivat Raúl ja Zinédine Zidane ja Bayer Leverkusenin ainoan maalin teki Lúcio. Voitto oli Real Madridin yhdeksäs Euroopan mestareiden cupin tai liigan voitto. Välierissä Real Madrid voitti toisen espanjalaisseuran FC Barcelonan yhteismaalein 3–1 ja Bayer Leverkusen englantilaisen Manchester Unitedin yhteismaalein 3–3 vierasmaalien ratkaistessa jatkopaikan.
Kauden paras maalintekijä oli kymmenen maalia tehnyt Manchester Unitedin Ruud van Nistelrooy.
Lesnojen piiri
thumb|250px|Lesnojen piiri Tverin alueen kartalla. Lesnojen piiri on paikallinen itsehallintoalue Tverin alueella Venäjällä. Vuonna 1929 perustetun piirin pinta-ala on 1 633 neliökilometriä ja asukkaita on 5 800 henkeä (vuonna 2009).
Piirin hallinnollinen keskus on Lesnojen kylä. Siihen kuuluu 4 maalaiskuntaa:
Mathurin Régnier
Mathurin Régnier (1573–1613) oli ranskalainen kirjailija ja pappi. Hän oli klassillisen ranskalaisen satiirin luoja. 16 satiirissaan hän kuvaa osuvasti Henrik IV:n aikaista yhteiskuntaelämää. Hän on Molièren ja Jean de La Bruyèren edeltäjä.
Korkeista suhteistaan huolimatta Régnier ei itse saavuttanut koskaan korkeaa asemaa, sillä hän oli liian itsenäinen ja lisäksi huikentelevaisen elämäntyylinsä vuoksi hän kuoli jo neljänkymmenen ikäisenä. Hänen kirjallinen tuotantonsa on merkittävä, mutta hänen elinaikanaan julkaistiin vain yksi runokokoelma (1608). Hänen nimiinsä on aikoinaan pantu muiden runoilijoiden tekstejä.
A Perfect Contradiction
A Perfect Contradiction on englantilaisartisti Paloma Faithin kolmas studioalbumi, jonka julkaisi Sony Music Entertainment 10. maaliskuuta 2014. Musikaalisesti se on pop-albumi, jossa on elementtejä R&B:stä, jazzista, soulista, motownista ja diskosta. Albumi sai vaihtelevia vastaanottoja ristiriitaisista positiivisiin.
Nagelfar
pienoiskuva|Nagelfar [[Färsaaret|Färsaarten postimerkissä.]] Nagelfar tai Naglfar on germaanisessa ja skandinaavisessa mytologiassa kauhea, valtavan suuri laiva, joka on tehty vainajien kynsistä. Sen on määrä viedä jääjättiläiset ja muut pahat voimat Ragnarökiin, viimeiseen taisteluun. Kun Ragnarök koittaa, ohjaa Loki Nagelfarin taisteluun aasoja vastaan. Jotta kohtalonhetkeä olisi saatu lykättyä, oli germaanikansoilla tapana varmistaa, että kuolleiden kynnet oli leikattu ennen kuin he poistuivat tästä maailmasta.
Tenna (Sveitsi)
Tenna on kylä ja entinen kunta Itä-Sveitsissä Graubündenin kantonissa. Tenna sijaitsee Reinin alkujoen Vorderrheinin sivujoen Rabiusajoen laakson länsirinteellä.
Tenna sekä kolme sen naapurikuntaa, Safien, Valendas ja Versam, yhdistyivät 1.1.2013 Safientalin kunnaksi. Tennassa oli kunnan itsenäisyyden loppuessa 114 asukasta.
Tennaan on tunneittainen postiautoyhteys Versamista. Tenna tunnettu aurinkoenergialla toimivasta hiihtohissistä, joka otettiin käyttöön loppuvuodesta 2011.
Kirjokivikyyhkyt
Kirjokivikyyhkyt (Geophaps) on kyyhkyjen heimoon kuuluva lintusuku.
Hanijärv
Maantietoa
Järvi on 210 metriä pitkä, 80 metriä leveä, ja sen pinta-ala on 1,0 hehtaaria. Se sijaitsee Haanjan ylängöllä Kütiorgin alkupäässä soistuneessa painaumassa. Laakso on syntynyt viime jääkauden loppuvaiheessa mannerjäätikön sulamisvesien uurtamana ja järvi sijaitsee ilmeisesti laakson alkupään syvänteessä. Laakson pohja on järven ympäristössä tasainen mutta samalla voimakkaasti soistunut. Laakson jyrkät rinteet kohoavat järven lähellä yli 25 metriä ylängölle, missä sijaitsee asutus peltoineen ja niittyineen. Eteläpuolella vajaa 300 metrin päässä järven ohittaa Vastseliinan ja Võrun välinen maantie. Järvi on autio eikä sinne tule tietä.
Vesistösuhteita
Hanijärv kuuluu Võhandu jõen valuma-alueeseen, jossa sen laskuoja on Iskna jõen sivuhaara. Ojan alajuoksu laskeutuu Kütiorgin laaksoon kilometrin päässä sijaitsevasta Prandsumõtsa lumpista, jonka vedenpinta on 43 metriä korkeammalla. Laaksoon tulee muitakin ojia, mutta osa vedestä on peräisin lukuisista rinteissä pulppuavista lähteistä. Järvestä on kaivettu suora ja lyhyt oja kohti Iskna jõgea. Se ei ylety kartan mukaan suon reunasta alkavaan laskuojaan, joka yhtyy heti Iskna jõgeen. Iskna jõgi virtaa laaksoa myöten tasangolle ja yhtyy 11 kilometrin päässä Võhandu jõgeen Kääpan taajaman lähellä. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.
Datel
Datel (aiemmin Datel Electronics, myös Datel Design) on Britanniassa toimiva tietokoneiden ja pelikonsoleiden oheislaitteiden valmistaja. Yhtiö tunnetaan parhaiten tuottamistaan monenlaisia ​​laitteita ja oheislaitteita kotitietokoneisiin 1980-luvulla. Datelin laitteita olivat esimerkiksi vaihtonäppäimistöt, PlusD levyn liitännät (alun perin niitä suunnitteli, valmisti ja myi Miles Gordon Technology) ja Action Replay sarjan videopelien huijauskoodilaitteet.
Datel julkaisi myös nimellä Rocket Games kahdeksan peliä, joista yksi oli Karate Joe.
Korson suuralue
thumb|270px|Korson suuralue sijaitsee Vantaan koillisosassa. Kuvassa suuralue on kuvattu vaaleanruskealla värillä.
Korson suuralue on yksi Vantaan seitsemästä suuralueesta. Se sijaitsee Suomen rautateiden pääradan varrella, Tikkurilan ja Keravan välillä. Suuralue rajoittuu etelässä Koivukylän suuralueeseen, lännessä Tuusulan kuntaan, pohjoisessa Keravan kaupunkiin ja idässä Sipoon kuntaan.
Vuodesta 2007 lähtien Korson suuralueeseen ovat kuuluneet seuraavat yhdeksän kaupunginosaa: Jokivarsi, Korso, Leppäkorpi, Matari, Metsola, Mikkola, Nikinmäki, Vallinoja ja Vierumäki. Korson suuralueella oli vuoden 2020 lopussa 30 036 asukasta. Heistä 18,3 prosenttia oli vieraskielisiä, mikä on neljänneksi eniten Vantaan suuralueista.
Hämeenlinnan taidemuseon kokoelmat
thumb|300px|Akseli Gallen-Kallela: [[Väinämöisen lähtö. Viipurin museon kokoelmat.]] Hämeenlinnan taidemuseon kokoelmat sisältävät suomalaista taidetta 1800-luvun loppupuolelta alkaen. Tunnetuimmat teokset ovat kultakaudelta, kuten Edelfeltin Larin Paraske, Gallen-Kallelan Väinämöisen lähtö ja Westerholmin Eckerön postilaituri. Kokoelmissa on maalausten, veistosten, piirustusten ja grafiikan ohella tekstiilejä ja valokuvia. Ulkomaista taidetta myös jonkin verran.
Hämeenlinnan taidemuseon perustamisen aikoihin vuonna 1952 teoksia oli noin sata, ja nykyisin niiden määrä on runsaat 5 000. Hankintojen ohella kokoelma on karttunut lahjoitusten ja talletusten ansiosta. Näihin kuuluvat muun muassa Viipurin taidemuseon kokoelmat, Henna ja Pertti Niemistön, Vexi Salmen sekä Aija ja Ludvig Wennervirran kokoelma.
Lahjoitukset ja kokoelman osat
Kokoelmien perustana olivat Rautalammille Peuran museoon sodan ajaksi evakuoidut Viipurin taidemuseon teokset. Sisäasiainministeriö päätti sodan jälkeen jakaa Viipurin museon teokset Lahden ja Hämeenlinnan kesken. Viipurin museon perintö jakautuu kahteen osaan. Se koostuu Viipuri-säätiön kokoelmasta, joka on entinen Viipurin kaupungin kokoelma, sekä Viipurin Taiteenystävät ry:n kokoelmasta.
Viipuri-säätiön kokoelmassa on useita Suomen taidehistorian keskeisiä merkkiteoksia Edelfeltiltä, Simbergiltä, Lindholmilta ja Gallen-Kallelalta.
Viipurin taiteenystävät halusi 1980-luvun puolivälissä siirtää osan Hämeenlinnaan ja Lahteen tallennetuista teoksista Etelä-Karjalan taidemuseoon Lappeenrantaan. Hämäläiset eivät luopuneet teoksista kovin helposti, ja vasta korkeimman oikeuden päätös vuonna 1990 siirsi osan molempien museoiden kokoelmista Lappeenrantaan. Hämeenlinnan taidemuseon kokoelmiin jäi vielä 46 teosta, lähinnä maalauksia, jotka ovat kotimaisten ja kansainvälisten mestareiden töitä. Nämä ovatkin museon omien kokoelmien keskeisiä näyttelyteoksia.
Taidemaalari Ester Helenius lahjoitti Hämeenlinnan taidemuseon avajaisnäyttelyn yhteydessä esillä olleista töistä 19 maalausta ja grafiikkaa. Myöhemmin hän määräsi testamentissaan koko taiteellisen jäämistönsä Taidemuseolle. Näin museo sai kokoelmiinsa yli 30 maalausta sekä yli 100 grafiikanlehteä.
Myöhemmin tehtyjen omien ostojen ja saatujen lahjoitusten ansiosta Taidemuseon kokoelmissa on nykyisin 237 Ester Heleniuksen työtä, joista puolet on piirustuksia ja grafiikkaa.
Vuonna 1964 taidemuseo sai vastaanottaa tohtori M. S. Elomaan testamenttilahjoituksen. Lahjoitus käsitti 57 taideteosta, öljy-, vesiväri- ja pastellimaalauksia sekä piirustuksia. Muu osa perinnöstä meni Oulun yliopistolle, Someron kunnalle ja Suomen kulttuurirahastolle.
Elomaan kokoelman merkittävimmät teokset ovat Helene Schjerfbeckiltä, pastelliteokset Marcus Collinilta ja loput Juho Mäkelältä, Ellen Thesleffiltä, Maria Wiikiltä ja Alvar Cawénilta.
Kuvanveistäjä Mikko Hovin leski Helmi Hovi testamenttasi Hämeenlinnan taidemuseolle koko miehensä taiteellisen jäämistön. Kokoelma sisältää veistoksia, keskeneräisiä töitä, kipsimalleja, veistosluonnoksia ja valumuotteja. Lahjoitettuun testamenttikokoelmaan kuuluu hieman alle 100 veistosta tai taideteollista esinettä.
Museo saattoi järjestää lähes omien kokoelmiensa avulla taiteilijan syntymän laajan satavuotisnäyttelyn.
Lukumääräisesti suurin museon lahjoituksista vastaanotettiin vuonna 1981. Tekstiilitaiteilija, opettaja, tekstiiliperinteen tutkija ja taidemaalari Laila Karttunen oli määrännyt Hämeenlinnan taidemuseon taiteellisen tuotantonsa saajaksi. Kokoelma käsittää päänumeroltaan noin 2 500 yksikköä. Ne koostuvat öljymaalauksista, vesivärimaalauksista, tekstiiliteoksista, luonnoksista, mallipiirroksista, erilaisista sidosnäytteistä ja käyttötekstiileistä.
Vuonna 1991 Taidemuseo sai myös merkittävän lahjoituksen. Tällöin taidemaalari ja tekstiilitaiteilija Maija Isola lahjoitti museolle kaikkiaan 43 teosta, jotka ovat öljy-, tempera-, akryyli- ja guassimaalauksia vuosilta 1955-1988.
Ars Fennica -palkinnon perustaneen valtiotieteen maisteri Henna Niemistö ja kauppaneuvos, varatuomari Pertti Niemistö tulivat tunnetuiksi myös taiteenkerääjinä ja mesenaatteina. Heidän nykytaiteen kokoelmansa on yksi merkittävimmistä, ja sen sijoittamiseksi Hämeenlinnan kaupunki kunnosti Lohrmannin makasiiniin. Kokoelma tallennettiin museoon vuonna 1955, ja taidemuseo vastaa kokoelman säilyttämisestä, tutkimuksesta ja esillepanosta.
Kokoelmaan ovat saaneet töitään esimerkiksi Juhana Blomstedt, Cris af Enehielm, Reino Hietanen, Unto Koistinen, Leena Luostarinen, Jukka Mäkelä, Paul Osipow, Pentti Lumikangas, Mari Rantanen, Sam Vanni, Heikki Häiväoja, Harry Kivijärvi ja Ukri Merikanto.
Ulkomaisista taiteilijoista kokoelmaan on saatu teoksia Per Kirkebyltä, Hreinn Fridfinnssonilta, Rolf Hanssonilta ja Peter Frieltä. Erityisasemassa on Juhani Linnovaara, sillä hänen tuotannostaan kokoelmassa on runsaasti teoksia.
Taidemuseon avaamisen jälkeen sen intendentti Taisto Ahtola sekä Ludvig ja Aija Wennervirta keskustelivat Wennervirtojen taidelahjoituksesta perustetulle museolle. Vasta toukokuussa 1970 saatettiin museossa kuitenkin järjestää näyttely aiemmin keväällä saadun lahjoituksen kunniaksi. Ajatuksen toteuttajana oli Aija Forsell-Wennervirran perikunta.
Museon saama lahjoitus käsitti yhteensä 68 teosta, jotka ovat pääasiassa maalauksia, grafiikkaa ja pieniä veistoksia. Kyseessä on perinteinen kotikokoelma, ja hankinnan perusteena ovat olleet omistajien mieltymykset.
Lauluntekijä Veikko Salmi eli Vexi Salmi, jonka nykytaidetta edustavien teosten kokoelma ”Intohimona taide” oli esillä museossa vuosina 2005-2006, on sopinut laajan kokoelmansa tallentamisesta tulevaisuudessa entisen kotikaupunkinsa Hämeenlinnan taidemuseoon. Salmen kokoelma käsittää sekä suomalaista että ulkomaista nykytaidetta useita satoja teoksia.
Bonnin sopimus
Bonnin sopimus on kansainvälinen yleissopimus muuttolintujen ja muiden muuttavien luonnonvaraisten eläinten suojelemisesta. Sillä pyritään suojelemaan sellaisten luonnonvaraisten eläinten kantoja, jotka säännöllisesti kulkevat maasta toiseen. Sopimus allekirjoitettiin 23. kesäkuuta 1979, ja Suomi ratifioi sopimuksen vuonna 1988.
Sopimuksella valtiot sitoutuvat tiukkoihin suojelutoimiin sopimuksen liitteessä I mainittujen lajien suojelemiseksi. Lisäksi jäsenvaltiot tekevät alueittaisia alasopimuksia liitteessä II mainittujen lajien suojelemiseksi.
Vuoden 2020 alussa alasopimuksia on seitsemän. Suomi on ratifioinut niistä kolme: ASCOBANS, EUROBATS ja AEWA.
Leokadija Kašperova
Leokadija Aleksandrovna Kašperova (1872–1940) oli venäläinen säveltäjä.
Kašperovan opettajia olivat Nikolai Solovjov (sävellys) ja Anton Rubinstein (piano). Hän valmistui Pietarin konservatoriosta vuonna 1895 ja johti tässä yhteydessä oman Orvasi-kantaattinsa (sanat: Dmitri Merežkovski) esityksen. Seuraavien kahden vuosikymmenen aikana lähes kaikki hänen suurista teoksistaan kantaesitettiin ja julkaistiin. Vaikka Kašperovalla oli porvarillinen tausta, hän meni vuonna 1916 naimisiin oppilaansa, bolševikki Sergei Andropovin kanssa. Andropov järjesti pariskunnan lähdön Pietarista Venäjän vallankumouksen jälkeen, ensin Kaukasukselle (1918) ja sitten Moskovaan. Neuvostoaikana Kašperova esiintyi hyvin harvoin eikä hänen musiikkiaan enää julkaistu eikä esitetty. Hänen myöhäisromanttiset teoksensa eivät sopineet yhteen Neuvostoliiton vaalimien esteettisten käsitysten kanssa. Hänen tuotantoonsa kuuluu esimerkiksi romanttisia lauluja, kamarimusiikkia ja sinfonisia teoksia.
Kašperova sai aikanaan kansainvälistä suositoa muun muassa esiintymisellään Aeolian Hallissa vuonna 1907 sekä oman pianokonserttonsa esityksellä Berliinissä. Kahden vuoden ajan vuodesta 1899 Kašperova toimi Igor Stravinskyn pianonsoitonopettajana Pietarissa. Hän oli myös Aleksandr Glazunovin ja Mili Balakirevin suosima tulkitsija.
Kuolemanjälkeinen maine
Kašperova oli pitkään unohdettu hahmo, mutta on saanut uutta huomiota 2000-luvulla. City, University of Londonin tohtori Graham Griffiths aloitti Kašperovan elämän tutkimisen, kun tämän nimi oli tullut vastaan Griffithsin tehdessä tutkimusta kirjaansa Stravinsky's Piano: Genesis of a Musical Language varten. Useilla matkoillaan Pietariin ja Moskovaan Griffiths muun muassa löysi vuonna 2014 Kašperovan sinfonian vuodelta 1905. Kansainvälisenä naistenpäivänä 2018 sinfonia esitettiin BBC Radio 3:n konsertissa. Esitys oli osa hanketta, johon BBC Radio 3 osallistui tarkoituksenaan nostaa esiin unohdettujen naissäveltäjien töitä. Muut esiin tuodut naissäveltäjät olivat Marianna Martines, Florence Price, Augusta Holmès ja Johanna Müller-Hermann.
Griffiths löysi tutkimustensa aikana myös lukuisia julkaisemattomia sävellyksiä, jotka ovat todennäköisesti salassa laadittuja töitä Kašperovan kahden viimeisen elinvuosikymmenen ajalta.
Vuonna 2018 Boosey & Hawkes ilmoitti kustantavansa Kašperovan sävellyksiä.
USP Victorville
oikea|pienoiskuva|Kuva vankilasta. United States Penitentiary, Victorville (lyh. USP Victorville) on Yhdysvaltain liittovaltion hallinnon korkean turvatason vankila miesvangeille Victorvillessa, Kaliforniassa. Yhdysvaltain oikeusministeriön alainen vankeinhoitolaitos ylläpitää vankilaa.
Mestarien liigan kausi 2002–2003
Kauden paras maalintekijä oli 12 maalia tehnyt Manchester Unitedin Ruud van Nistelrooy.
Hotellit kuntoon, Jyrki Sukula!
Hotellit kuntoon, Jyrki Sukula! oli suomalainen tositelevisiosarja. Ohjelman pääosassa oli kokki Jyrki Sukula, joka pyrki parantamaan suomalaisten hotellien tasoa. Ohjelman ainoaksi jäänyt tuotantokausi alkoi Nelosella 10. syyskuuta 2014. Ensimmäisellä tuotantokaudella poikkeuksellisesti hotelli Joronjäljen kuntoon laittamista seurattiin kaksi jaksoa.
Ohjelman formaatti perustuu Gordon Ramsayn Hotellit kuntoon -sarjaan.
Kevätruusuleinikki
thumb|200px|Kevätruusuleinikki. Kevätruusuleinikki (Adonis vernalis) on monivuotinen keltakukkainen kasvi, jota tavataan Euraasian kuivilla aroilla. Se kasvaa 30 cm korkeaksi ja kukkii maaliskuussa. Siemenet kypsyvät touko-kesäkuussa.
Kevätruusuleinikkiä on käytetty rohdoskasvina, sillä se sisältää sydänglykosideja.
Mestarien liigan kausi 2003–2004
Mestarien liigan kausi 2003–2004 oli Mestarien liigan 12. kausi ja Euroopassa pelattavan jalkapallocupin 49. kausi. Loppuottelu pelattiin Gelsenkirchenissä 26. toukokuuta 2004. Portugalilainen FC Porto voitti loppuottelussa ranskalaisen AS Monacon 3–0. Loppuottelun maalintekijät olivat Carlos Alberto, Deco ja Dmitri Alenitšev. Voitto oli FC Porton toinen Euroopan mestareiden cupin tai liigan voitto. Välierissä Porto voitti espanjalaisen Deportivo de La Coruñan yhteismaalein 1–0 ja Monaco englantilaisen Chelsean yhteismaalein 5–3. Puolivälierissä Deportivo nousi jatkoon hävittyään ensimmäisen osaottelun AC Milanille 4–1 ja Monaco otti jatkopaikan hävittyään ensimmäisen osaottelun Real Madridille 4–2.
Keski-Suomen pelastuslaitos
pienoiskuva|150x150px|Keski-Suomen pelastuslaitoksen tunnus. Keski-Suomen pelastuslaitos on yksi Suomen 22:sta aluepelastuslaitoksesta. Se on perustettu vuonna 2004 ja se vastaa pelastustoimesta Keski-Suomen maakunnan alueella. Se on osa Keski-Suomen hyvinvointialuetta. Keski-Suomen pelastuslaitoksen toiminta-alue on jaettu pohjoiseen ja eteläiseen toiminta-alueeseen.
Pelastusjohtajana toimii Ville Mensala. Pelastuslaitoksesa työskentelee noin 400 henkeä.
Paloasemat
Keski-Suomen pelastustoimen paloasemat:
Kristin Scott Thomasin filmografia ja teatteriesiintymiset
upright|pienoiskuva|Kristin Scott Thomas elokuvan [[Sarah’s Key ensi-illassa vuonna 2010.]] Tämä on luettelo Kristin Scott Thomasin filmografiasta ja teatteriesiintymisistä.
Ladbyn venehauta
Ladbyn venehauta on rikas ja monipuolinen venehautaus, joka löydettiin vuonna 1935 Tanskasta Fyn saaren pohjoisosista Kerteminden vuonon rannikolta Ladbyn kylän läheltä. Hauta, joka on Tanskan ainoa venehautaus, on osa tavallista viikinkiaikaista kalmistoa ja päällikön hautaus on ajoitettu esinemateriaaliin perusteella 900-luvun alkuun jaa. ja radiohiiliajoituksista 885−1035 jaa. . Vene on ollut noin 22 metriä pitkä ja sen jäänteet ovat esillä Ladbyn viikinkimuseossa.
thumb|260px|Keulan rautakoristeet.thumb|260px|Ladbyn veneen ankkuri ja ketjut.thumb|260px|Ladbyhøjen hautakumpu vuoden 1937 ennallistuksen jäljiltä.
Löytö ja tutkimus
Vuonna 1934 maanviljelijä Erik Eriksen kynti peltojaan ja osui aurallansa hautakummun päällä kiviin. Hän kutsui paikalle amatööriarkeologi farmaseutti Paul Helweg Mikkelsenin, joka alkoi kaivaa hautakumpua vuonna 1935. Kun he löysivät ensimmäiset niitit, otti National Museum kaivausten vastuun itselleen. Kaivauksia johtivat yhdessä konservaattori G. Rosenberg ja P. Helweg Mikkelsen vuonna 1936, joiden muistiinpanoista nykyiset kaivaustiedot ovat peräisin.
Museonäyttely
Ladbyn veneen jäännöksiä säilytetään löytöpaikallaan hautakummun uumenissa. Kekseliästä ideaa seuraten on voitu säilyttää venehautauksen herkät jäännökset löytöpaikallaan ja vielä nykyäänkin katselija voi tarkastella sitä sellaisena kuin tutkijat näkivät sen kaivausten aikana. Vuonna 1937 hautakummun sisään valettiin betoniset seinät ja niiden päälle astettiin kaarien päälle katteet, jotka sitten peitettiin hautakummusta saadulla maa-aineksella. Idean toteutti ja maksoi P. Helweg Mikkelsen. Näyttelytilaa kutsutaan nimellä Vikingmuseet Ladby.
Replikan rakentaminen
Tanskalaiset viikinkiharrastajat ovat kuuluisia monista rakentamisprojekteista, jossa viikinkiveneen löydös ensin tutkitaan tarkoin ja sitten sen ideat siirretään samaan mittakaavaan tehtävään kopioon. Niin tässäkin tapauksessa on tarkoitus tehdä.
Hautaus
Hautaus on tehty niin, että ensin alus hinattiin rantaan ja aseteltiin kapeaan kaivantoon löytöasentoonsa. Vainaja, joka oli päällikköasemassa ollut henkilö, ja hauta-antimet sijoitettiin veneeseen rakennettuun kammioon, ja sitten kokonaisuus peitettiin turpeella, josta muodostui halkaisijaltaan 30 metrinen hautakumpu Ladbyhøje. Vainajan vaatteista on säilynyt pieniä jäänteitä, joista ne on tunnistettu kulta ja hopealangoilla ja paljeteilla koristelluiksi kankaiksi. Vainajan puukossa oli hopeakoristeinen kahva, ja vyössä oli suuri hopeinen Karoliin-tyyppinen miekan tupen kiinnitin. Esineistön koristelut olivat niin sanottua Borre- ja Jelling-tyyliä, joka sijoitetaan 900-luvun alkuun jaa. Haudasta ei kuitenkaan löytynyt vainajien luita kuin muutama kappale, joten tutkijat epäilevät, että hauta häpäistiin jälkikäteen. Samasta syystä hauta-antimet olisi rikottu.
Hautavene
Venehauta oli aseteltu pohjois-eteläsuuntaan niin, että veneen keula osoitti etelään. Aluksen puurakenteet olivat tammesta, mutta ne ovat lahonneet lähes näkymättömiin. Jäljelle ovat jääneet pääasiassa laivan niitit, naulat ja muut rautaiset osat. Koska noin 2 000 niittiä jäivät niille sijoilleen, mihin ne puun lahottua asettuivat, ne muodostavat laivan muotoisen kuvion. Muoto paljastui kaivauksilla poistettaessa maata varovasti niittien päältä. Tämä kaivauksen tilanne on edelleen nähtävänä Ladbyn venehaudan museossa, jossa kohdetta säilytetään jälkipolville.
Laivan köli oli poikkileikkaukseltaan T-kirjaimen muotoinen ja se kesti purjeen aiheuttamat rasitteet. Laivan pituus oli noin 21,5 ja leveys noin 3 metriä. Runkoa vahvisti 17 kaarta, josta päätellään, että laivassa soudettiin 16 airoparialla 30−32 soutajan voimilla. Airot eivät tosin ole säilyneet. Veneen korkeus on noin 1 metri, mutta sen syväys oli noin 0,5 metriä. Koska veneen pituuden suhde leveyteen on 7 : 1, on kyseessä ollut nopea, sotaretkiin tarkoitettu, viikinkilaiva eli pitkävene. Sen soutunopeus on ollut 3−4 solmua ja neliönmuotoisella, noin 60 neliömetrin suuruisella, purjeella sen huippunopeus saattoi olla jopa 9 solmua.
Veneessä on ollut korkealle kohoavat keula- ja peräkoristeet, joita ei löydetty kaivauksissa. Sen sijaan keulan "harjaksiksi" oli naulattu rautaiset spiraalit. Perän kaareva "häntä" on myös hävinnyt. Laivan rautainen ankkuri löytyi kiinnitettynä rautakettinkiin. Ankkuri on painanut noin 20 kilogrammaa.
Hauta-antimet
Laivan keulasta löytyi pronssiheloin koristellut koiran valjaat, jonka helojen Jelling-tyyli ajoitti ne 900−925 jaa. . Veneestä löytyi myös neljät tai viidet sarjat hevosen valjaita, jalustimia, kannuksia ja solkia. Kaivauksissa löytyi myös jäänteitä hopeakoristeisesta tarjoilupöydästä, 1–2 pronssista vatia, ainakin kaksi kuppia ja kullalla ja hopealla koristeltu veitsisarja puurasiassa. Osa hauta-antimista olivat hajonnut tunnistamattomiksi, ja niistä löydettiin noin 600 katkelmaa. Katkelmista tunnistettiin osia soljista, hopea- ja pronssiesineistä, pelinappuloita ja puusaavin metalliosia. Veneen laidan läheltä löytyi 45 nuolenkärkeä ja jäänteitä nuolenvarsista, kilvenkupura ja keihäänkärki.
Hautaukseen oli uhrattu mukaan 11 hevosta. Ne olivat pieniä kuin ponit, säkäkorkeudeltaan 125 cm. Hevosten lisäksi haudasta löytyi neljän koiran jäännökset. Myös muita eläimen luita löytyi, mutta niistä ei ole säilynyt tietoa.
Suomen Pyöräily
Suomen Pyöräily ry (aikaisemmin Suomen Pyöräilyunioni ) on suomalaisten pyöräilyseurojen kattojärjestö, jonka tehtävänä on ajaa jäsenseurojensa etua muun muassa Suomen Olympiakomiteassa. Suomen Pyöräily ry jatkaa vuonna 1898 perustetun Suomen Syklistiliiton jalanjäljillä lajin kattojärjestönä ja nykyisin sen jäsenenä on noin 140 pyöräilyseuraa.
Ullevaal Stadion
thumb|Ullevaal Stadion
Ullevaal Stadion on Norjan pääkaupungissa Oslossa sijaitseva Norjan suurin jalkapallostadion. Stadion valmistui vuonna 1926 ja sen nykyinen katsojakapasiteetti on noin 25 000. Ullevaalilla pelaavat kotiottelunsa liigaseurat Lyn ja Vålerenga sekä Norjan maajoukkue. Ullevallin ennätysyleisö, yli 35 000 katsojaa, on vuoden 1946 cup-välierästä Lynin ja Sarpsporgin välillä.
Stadionin omistaa Norjan jalkapalloliitto yhdessä Vital Forsikring -vakuutusyhtiön kanssa.
GuardiaN
Ladislav "GuardiaN" Kovács (s. 9. heinäkuuta 1991 ) on slovakialainen tietokonepelaamisen ammattilainen. Hän on erikoistunut Counter-Strike: Global Offensiven eli CS:GO:n pelaamiseen. Hän ei tällä hetkellä edusta mitään joukkuetta.
Syntymä ja lapsuus
Ladislav Kovács syntyi ja varttui Slovakiassa 9. heinäkuuta 1991. Hän aloitti videopelejen pelaamisen teinivuosiensa aikana. Hän aloitti Counter-Striken pelaamisen nopeasti sen julkaisemisen jälkeen. Kovács kiinnostui pelistä veljensä kautta.
Myöhempi elämä
Kovács kihlautui toisen elektronisen urheilun ammattilaisen Foxgloven kanssa 2. marraskuuta 2016. He avioituivat 1. heinäkuuta 2017. Rannevammansa vuoksi hän joutui pelaamaan MLG Columbus 2016:n finaalissa noin neljä kertaa tavallista korkeammalla hiiren herkkyydellä. Kovács osaa puhua slovakkia, unkaria, englantia ja venäjää. Hän oppi jälkimmäisen ennen liittymistään Virtus.proon vuonna 2013 Foxin avulla, joka oli tuolloin tiimissä. Kovács omistaa oman e-sports kaupan nimeltään GetGear.
Ennen Global Offensivea
GuardiaN aloitti kilpailullisen uransa vuonna 2006 ja kilpaili satunnaisissa tiimeissä vuosien varrella, ennen siirtymistään Counter-Strike: Sourceen, jonka parissa hän oleili vuodesta 2008 vuoteen 2011 joukkueissa DEFEATERS, Reason Gaming ja Spray.
Global Offensive
Tammikuussa 2016 Na'Vi voitti DreamHack Open Leipzig 2016:n. Huhtikuussa joukkue tuli kaksi kertaa peräkkäin S-tason turnauksissa, jotka olivat MLG Major Championship: Columbus 2016 ja DreamHack Masters Malmö 2016. Lokakuussa 2016 Na'Vi voitti ESL One: New York 2016 -turnauksen. Vuosi 2017 oli Na'Ville heikkoa sisältäen vain yhden hopeasijoituksen A-tason turnauksesta Adrenaline Cyber League 2017.
GuardiaN siirtyi FaZe Claniin elokuussa, kun hän korvasi suomalaisen allun. Vuonna 2017 joukkue voitti kolme S-tason turnausta, jotka olivat ESL One: New York 2017, ELEAGUE CS:GO Premier 2017 ja Esports Championship Series Season 4 - Finals. Tammikuussa 2018 he tulivat toiseksi ELEAGUE Major Boston 2018:ssa. Vuonna 2018 FaZe voitti kolme merkittävää turnausta, jotka olivat Intel Extreme Masters XIII - Sydney, ESL One: Belo Horizonte 2018 ja EPICENTER 2018. Vuonna 2018 GuardiaN sai HLTV TOP 20 -arvioinnissa sijoituksen 11. ja se jäi hänen toistaiseksi viimeiseksi sijoituksekseen. Huhtkuussa 2019 FaZe voitti A-tason turnauksen BLAST Pro Series: Miami 2019.
GuardiaN siirtyi takaisin Na'Viin syyskuussa 2019. He sijoittuivat joulukuussa sijalle 1. – 4. S-tason turnauksessa ESL Pro League Season 10 - Finals.
Viimeisimmät vuodet GuardiaN on viettänyt vaihtelemalla joukkueita, eikä ole saavuittanut mairittelevia tuloksia.
Marc Silk
Marc Silk (s. 1972) on yhdysvaltalainen näyttelijä. Hänet tunnetaan muun muassa ääniroolista piirroselokuvassa Johnny Bravo.
Paul von Etter (1790)
Paul von Etter (24. tammikuuta 1790 Pietari – 27. maaliskuuta 1878 Helsinki) oli suomalainen Venäjän keisarikunnan armeijassa  palvellut kenraaliluutnantti.
Paul von Etterin vanhemmat olivat Wienissä syntynyt Sebastian Etter ja Hedvig von Manstein ja puoliso vuodesta 1827 Johanna Tesche. Heidän pojistaan Sebastian Albrekt von Etteristä, Nikolai Paul Karl von Etteristä ja Paul von Etteristä tuli kenraaleita, samoin kuin ensin mainitun kahdesta pojasta.
Von Etter tuli kanslistiksi Pietarin postiosastoon vuonna 1807. Seuraavana vuonna hänet siirrettiin Venäjän armeijan kenttäpostiosaston palvelukseen Suomeen. Kollegiregistraattorin arvon hän sai 1810 ja hänet nimitettiin kuvernementin sihteeriksi 1811. Tittelineuvoksen arvon von Etter sai 1812. Seuraavana vuonna hänet määrättiin apukapteeniksi 1. Suomen jääkärirykmenttiin, joskin hän palveli erikoistehtävissä Suomen kenraalikuvernöörin esikunnan sotilaskansliassa. Hänet siirrettiin alikapteenina Nisovan jalkaväkirykmenttiin 1813, mutta hän palveli kuitenkin tuolloin Suomen kenraalikuvernöörin adjutanttina. Von Etter ylennettiin kapteeniksi 1816, everstiluutnantiksi 1818 ja everstiksi 1822, jolloin hänestä tuli Lappeenrannan jalkaväkirykmentin pataljoonankomentaja.
Viipurin jalkaväkirykmenttiin von Etter siirrettiin toukokuussa 1824 ja nimitettiin rykmentin komentajaksi marraskuussa. Hänet ylennettiin kenraalimajuriksi 1829 ja määrättiin 15. jalkaväkidivisioonan 1. prikaatin komentajaksi ja seuraavana vuonna 21. eli myöhemmän 19. jalkaväkidivisioonan 2. prikaatin komentajaksi. Hän toimi samalla Helsingin kaupungin komendanttina. Vuonna 1835 von Etter siirtyi uudelleen muodostetun 21. jalkaväkidivisioonan komentajaksi. Kenraaliluutnantiksi hänet ylennettiin 1840 ja eron sotapalveluksesta hän sai tammikuussa 1843.
Von Etter aateloitiin 1843 ja hänen sukunsa merkittiin samana vuonna Suomen ritarihuoneeseen aatelissukuna numero 210.
Gadsden
pienoiskuva|Broad Street Gadsden on kaupunki Alabaman osavaltiossa Yhdysvalloissa. Se on Etowahin piirikunnan hallintokeskus.
Maantiede
pienoiskuva|Noccalulan putoukset Gadsden sijaitsee Etowahin piirikunnan keskiosassa. Piirikunta sijaitsee Alabaman koillisosassa ja Alabama Yhdysvaltain syvässä etelässä. Alabaman suurin kaupunki, Birmingham, sijaitsee noin 90 kilometriä Gadsdenistä lounaaseen. Gadsdenin halki virtaa Coosa-joki, joka alkaa Georgian osavaltiosta ja kulkee Alabaman halki koillisesta lounaaseen ja laskee Meksikonlahteen. Pääosin Georgian alueella sijaitsevan Lookout Mountain -vuoriselänteen eteläisimmät osat ulottuvat Gadsdenin tuntumaan. Kaupungissa vallitsee syvälle etelälle tyypillinen kostea subtrooppinen ilmasto. Vuotuinen keskilämpötila on 16,6 °C, sadetta saadaan tasaisesti halki vuoden, kylmin kuukausi on tammikuu ja lämpimin heinäkuu.
Historia
Gadsden on alun perin cherokee-intiaanien asuinaluetta. Ensimmäiset eurooppalaiset siirtolaiset saapuivat alueelle 1800-luvun alussa: nykyisen Gadsdenin ituna oli Double Springs -niminen kylä. Sen perusti John Riley, joka rakensi talon pysähdyspaikaksi reitillä Huntsville–Rome. Intiaanit pakotettiin muuttamaan toisaalle. Gadsden kasvoi kaupungin mittoihin 1840-luvulla höyrylaivaliikenteen myötä ja nimensä se sai kenraali James Gadsdenilta. Kaupungista tehtiin Baine Countyn hallintokeskus 1867, ja piirikunta nimettiin uudelleen Etowah Countyksi. 1800-luvun loppuun mennessä Gadsden oli kehittynyt merkittäväksi teollisuuskaupungiksi ja liikenteen keskukseksi.
Raskas teollisuus kantoi Gadsdenin taloutta aina toisen maailmansodan yli. Rakennemuutos 1970- ja 1980-luvuilla johti monien teollisuuslaitosten sulkemiseen ja kaupungin väkiluku kääntyi laskuun. Suurimmillaan väkiluku oli 1960-luvun alussa.
Väestöstä noin kaksi kolmasosaa on eurooppalaista alkuperää ja kolmasosa afrikkalaista alkuperää. Alkuperäisväestön osuudeksi on tilastoitu 0,3 prosenttia.
Arkkitehtuuri
pienoiskuva|Mort Glosser Amphitheater Gadsdenin historiallisia kohteita ovat muun muassa Howard Gardner Nichols Memorial Library, joka on 1902 rakennettu kirjastotalo. Tyyliltään se on uusklassisen ja viktoriaanisen arkkitehtuurin sekoitus. Talolle antaa ilmettä jyrkkä nelilapekatto leveine räystäineen. Alabama City Wall Street Historic District on 1900-luvun alkuvuosikymmenien arkkitehtuuria edustava kokonaisuus. Alueen arkkitehtuurissa on muun muassa art deco -vaikutteita. Alabama City perustettiin Gadsdenin ja Attallan väliin 1890-luvulla, ja se liitettiin Gadsdeniin 1930-luvun alussa. Gadsdenissa on myös 1600-paikkainen amfiteatteri Mort Glosser Amphitheater, joka on rakennettu 1935. Teatterin muotona on puolikas heksagoni ja se sijaitsee kantakaupungin kupeessa Coosa-joen rannalla.
Talous ja liikenne
Gadsdenissa harjoitetaan muun muassa terästeollisuutta ja puunjalostusta. Siipikarjalihan tuotannolla on merkittävä rooli. Palveluammateissa korostuvat terveydenhoito ja oppilaitokset.
Gadsden sijaitsee 717-kilometrisen Interstate 59:n varrella. Valtatie alkaa Louisianan Slidellista ja päättyy Georgian Wildwoodiin. Maailman vilkkaimpiin lentoasemiin kuuluva Atlantan kansainvälinen lentoasema sijaitsee noin 150 kilometriä Gadsdenista itään.
Tunnettuja henkilöitä
Gadsdenissä ovat syntyneet muun muassa valokuvaaja Charles Clyde Ebbets, muusikko Jerry McCain, liikemies Finis Conner, näyttelijä Phillip Alford, näyttelijä Sunny Mabrey ja muusikko Yelawolf.
Tom Payne
Thomas Payne (s. 21. joulukuuta 1982) on englantilainen näyttelijä. Hänet tunnetaan parhaiten Paul ”Jesus” Roviana televisiosarjassa The Walking Dead.
Éva Gauthier
thumb|right|Éva Gauthier
Éva Gauthier (20. syyskuuta 1885 Ottawa – 26. joulukuuta 1958 New York) oli kanadalainen taidemusiikin laulaja, äänialaltaan mezzosopraano. Hän osallistui vuonna 1896 Emma Albanin jäähyväiskiertueeseen ja teki vuonna 1901 oman debyyttinsä Ottawassa. Vuonna 1902 hän lähti Eurooppaan, jossa hän opiskeli esiintymistaitoa Sarah Bernhardtin johdolla ja lauloi konsertissa Enrico Caruson kanssa.
Gauthier vetäytyi oopperan lavalta vuoden 1910 jälkeen ja esiintyi sittemmin vain resitaaleissa ja konserteissa. Hän kantaesitti yli 700 yksinlaulua ja oli vuonna 1923 mukana tekemässä George Gershwinistä tunnetumpaa suurelle yleisölle. Myös jaavalainen musiikki kuului Gauthierin ohjelmistoon. Hän avioitui Jaavalla asuneen hollantilaisen kanssa, asui siellä neljä vuotta, opiskeli musiikkia ja kiersi esiintymässä Kaukoidän ja Kaakkois-Aasian maissa.
Don (kunnianimitys)
Don on romaanisessa kulttuurissa käytettävä kunnioittava nimitys, jolla puhutellaan pääasiassa korkea-arvoista aatelitonta mieshenkilöä. Espanjassa "don"-kunnianimeä käytetään erotuksena kristitystä hidalgosta, joka taas tarkoittaa aatelismiestä.
Käyttö Espanjassa, Portugalissa, Filippiineillä ja hispaanisessa kulttuurissa
Kunnianimitystä käyttivät myös vuonna 1492 tapahtuneen juutalaiskarkotuksen jälkeen espanjalaisen kulttuurin omaksuneet ladinoa puhuneet sefardijuutalaiset.
Nimityksen lyhenne on pääasiassa Portugalissa "D.". Sitä käytetään edelleen pappeja puhuteltaessa esimerkiksi Ranskassa, jossa vastaava nimitys on myös "dom". Ranskassa nimityksen käyttöyhteyksinä ovat Avignonin paavit ja munkit, kuten esimerkiksi samppanjaa kehittäneen benediktiinimunkin Dom Pérignonin nimestä näkee. Kirkollisessa maailmassa "dom"-nimitystä käyttävät nykyisin lähinnä benediktiinit ja kartusiaanit. Dom-nimityksen feminiinivastine on Dame, joka on erityisesti käytössä Ranskassa ja Britanniassa. Portugalissa vanhempaa naista voidaan kunnioittavasti kutsua "Dona"-nimityksellä. Brasiliassa "Dom"-nimitystä käytettiin kuningashuoneen jäsenistä ja korkea-arvoisista papiston jäsenistä, kuten piispoista.